Obzirom da nam je tema projekta Sportsko-rekreativni centar, odlučile smo napraviti igricu u vidu kviza znanja o aktivnostima koje se mogu izvoditi u SRC-u (vaterpolo, plivanje).

Prva igrica će biti igrica asocijacije. Klasična igra koju svi znamo, gdje postoje četiri kolone sa po četiri riječi. Svaka kolona ima rješenje, tj. riječ koja povezuje sve pojmove iz te kolone, te na kraju postoji i konačno rješenje koje povezuje sva rješenja po kolonama. Svaka pogođena kolona nosi 2 boda, a za svako neotvoreno polje pogođene kolone igrač dobija još jedan bod. Pogođeno konačno rješenje nosi dodatnih 5 bodova.

Nakon toga se prelazi na sljedeću igricu: „4 slike, 1 riječ“. Igraču će biti ponuđene četiri slike, a on će morati upisati jednu riječ koja ih sve povezuje. Ukupno će imati 5 riječi da pogodi. Svaka pogođena riječ dodaje igraču 4 boda na ukupni score.

Obje igrice će imati 2 nivoa: lahki i teški. Na lahkom nivou igraču će biti napisan broj slova, dok će na teškom biti ostavljen samo textbox u kojeg igrač treba upisati riječ.