–––

UNIVERZITET U SARAJEVU

ELEKTROTEHNIČKI FAKULTET SARAJEVO

Odsjek: Računarstvo i informatika

**Tema projektnog zadatka: Sportsko-rekreativni centar**

**-Objektno orjentisana analiza i dizajn-**

Ime tima : Rubin

Broj nastavne grupe : G6

Članovi tima : Irma Karasoftić

Selma Glavić



Sportsko-rekreativni centar „Rubin“

**Opis sistema:**

Sportsko-rekreativni centar „Rubin“ je veliki kompleks koji se sastoji od bazena, saune, fitness sale, teretane te svlačionice i kafića. Također dostupna je i dodatna sala – za masaže koja se dodatno plaća.Svrha mu je uglavnom za rekreaciju, međutim često se tu organizuju i takmičenja te razne radionice edukativnog karaktera.

Kako bi bio što pristupačniji svima, sportsko-rekreativni centar „Rubin“ ima određene popuste.

**Postoje tri vrste popusta:**

* popust za učenike - uz priloženo uvjerenje da je klijent redovan učenik osnovne ili srednje škole on može ostvariti popust za kompletan kompleks sportsko-rekreativnog centra „Rubin“
* popust za studente - uz priloženu kopiju indeksa ili uvjerenja da je klijent redovan student, on može ostvariti popust za kompletan kompleks sportsko-rekreativnog centra „Rubin“
* popust za penzionere uz priložen ček od penzije penzioneri mogu ostvariti popust za kompletan kompleks sportsko-rekreativnog centra „Rubin“
* popust za invalide - uz potvrdu o invaliditetu invalidi mogu ostvariti popust za kompletan kompleks sportsko-rekreativnog centra „Rubin“

**Usluge koje klijent može izabrati:**

* Karta : 4h korištenje kompletanog kompleksa sportsko-rekreativnog centra „Rubin“
* Dnevna karta (podrazumjeva korištenje kompletnog kompleksa od trenutka kupovine do 22h)
* Mjesečna karta (podrazumjeva korištenje kompletnog kompleksa 30 dana od datuma kupovine karte)
* Polugodišnja karta (podrazumjeva korištenje kompletnog kompleksa 182 dana od datuma kupovine karte)
* Godišnja karta (podrazumjeva korištenje kompletnog kompleksa 365 dana od datuma kupovine karte)

Kupovinom mjesečne, polugodišnje ili godišnje karte klijent automatski postaje član kluba „Rubin“. Kada njegova pretplata istekne, prestaje biti član kluba.

**Usluge i rezervacija prostora u sportsko-rekreativnom centra „Rubin“:**

* Sportski klubovi (klijenti mogu rezervisati fitness salu, teretanu ili sportsku salu)
* aerobik (klijent mora rezervisati fitness salu najmanje mjesec dana i to po tri termina sedmično)
* škola plivanja (klijenti rezervišu 25m pruge u bazenu)

Za ove tri opcije postoji poseban bazen. Kada je ovakav slučaj ne treba se upisivati svaki od članova u sistem. Ovlaštena osoba i vođa grupe jedini mogu otvoriti vrata uz pomoć otiska prsta.

Svaka odabrana opcija se upisuje u centralni sistem, a za identifikaciju se koristi autorizacija putem otiska prsta, tzv. Biometrijskakontrola te se na osnovu nje vrši naplata odabranih usluga.

**Klijenti su dužni dati sljedeće:**

* ime i prezime
* potvrdu o kategoriji kojoj pripadaju (indeks, ček od penzije itd.)
* informaciju o tome koje usluge žele koristiti
* otisak prsta

**Procesi u sistemu:**

Prvi proces zavisi od toga da li je klijent već član kluba, odnosno da li ima kartu za korištenje usluga na duži period. Ukoliko on jeste član, može odmah prisloniti prst na tripod, i on će se otvoriti. Ukoliko nije, potrebno je da se prijavi na recepciji, te da se za njega napravi korisnički nalog.

* **Davanje ličnih podataka nadležnoj osobi**

Glavni akteri: klijent i recepcioner

U ovom dijelu klijent daje svoje ime, prezime, i ukoliko pripada jednoj od četiri kategorije koje imaju popust može priložiti dokaz.

* **Ostavljanje otiska prsta**

Glavni akteri: klijent i recepcioner

Nakon toga ono što se treba odraditi je uzeti otisak prsta. Svaka sljedeća opcija se unosi u sistem koji posjeduje podatke o klijentu vezane za njegov otisak prsta. Dakle, ovdje se klijentu dodjeljuje ID i spajaju se lični podaci sa otiskom prsta.

* **Odabir željene usluge**

Glavni akter: klijent

Klijent bira koji paket usluga želi. Odabir se može vršiti samo lično.

* **Provjera kategorije klijenta**

Glavni akter: klijent i recepcioner

Klijent daje na uvid određene dokumente, te se podaci o tome da li je u pitanju student, učenik, penzioner, invalid ili ništa od navedenog unose u sistem. Ovo je bitan faktor obzirom da se ovdje određuje koliki popust će osoba dobiti.

* **Ažuriranje podataka u sistemu**

Glavni akter: recepcioner

Sistem radi na sljedeći način: određenom računu (vezanom za otisak prsta) je dodjeljen jedinstveni kod koji određuje kojim uslugama klijent ima pristup. Naplata se neće vršiti u ovom koraku, jer se cijena u toku boravka klijenta može mijenjati.

To znači da: ukoliko je klijent odabrao osnovni paket (teretana, fitness sala, bazen i sauna) onda će čitač otiska prsta otključavati vrata za ove sale, svlačionicu i njegov ormarić, ali ukoliko klijent prisloni prst na čitač kartica sale za masažu, onda će se na displeju čitača ispisati poruka o tome da će se izvršiti naplata te usluge, i tada on treba potvrditi ili odustati od usluge. Dakle, sve usluge koje su korištene se upisuju u bazu podataka, i automatski se vrši ažuriranje iznosa kojeg će klijent trebati platiti.

Kada je klijentov račun napokon napravljen, klijent će moći proći kroz trokraki mehanizam –tripod, prislanjanjem prsta na čitač.

* **Provjera iznosa i naplata**

Glavni akteri: klijent i recepcioner

Nakon što je klijent završio sa korištenjem usluga, on mora proći kroz tripod koji je također kontrolisan otiskom prsta.Dolazi na recepciju, prislanja prst na čitač te mu na osnovu toga nadležna osoba vrši naplatu. Klijent može platiti karticom ili gotovinski.

Klijentov račun može biti ograničen vremenski. To znači da, ukoliko klijent prekorači uplaćeno vrijeme, onda će se izvršiti dodatna naplata.

* **Evidencija o naknadama u slučaju nastale štete**

Glavni akter:

* recepcioner - zaposlenik koji prima informacije od klijenta i unosi ih u sistem.

Ukoliko je brava na ormariću pokvarena usred nepravilnog korištenja iste, klijent je dužan platiti popravku brave.